Archie Stout

Archibald „Archie“ Stout (* 30. März 1886 in Renwick, Iowa; † 10. März 1973 in Los Angeles, Kalifornien) weer en US-amerikaanschen Kameramann.

 Leven un Wark 
Stout hett vör sien Loopbahn bi’n Film verschedene Beropen utöövt. To’n Bispeel weer he Manager vun en Gaststeed, Makler un Wildhöder. In’t Johr 1914 is he in Mack Sennett sien Filmstudio Helpsmann vun’n Kameramann worrn, un hett dat na en poor Johren to’n egenstännigen Kameramann bröcht. In disse Tiet hett he bi eenige högerklasige Produkschonen mitarbeit, as to’n Bispeel bi The Ten Commandments (dt.: Die Zehn Gebote) vun Cecil B. DeMille. Vun 1928 an weer he eerste Kameramann – faken bi tweetklassige Westernprodukschonen. Dat änner sik denn aver, nadem he René Clair sien It Happened Tomorrow un Douglas Sirk sien Summer Storm opnahmen harr.

1947 weer he von John Ford för den John-Wayne-Film Fort Apache anstellt. Mit Ford harr he vörher al in de 1930er Johren arbeit. Jemehr Tosamenarbeit güng na den Film wieter. Butendem harr Stout ok de Kamera bi John-Wayne-Filmen, bi de Ford nich Speelbaas weer. Sien gröttsten Spood harr Stout mit den Film The Quiet Man ut dat Johr 1952, för den he mit den Oscar uttekent worrn is. 

In’t Johr 1954 hett Stout sien letzten Film dreiht. Dat Johr dorop harr he en Hartinfarkt, na den he sien Loopbahn opgeven hett. In de mehr as dörtig Johren bi’n Film hett Stout bi mehr as 130 Filmen as Kameramann mitarbeit.

 Filmrullen (Utwahl) 
 Johr Titel 1921 His Nibs 1923 The Ten Commandmentsdt.: Die zehn Gebote 1930 The Return of Dr. Fu Manchu 1930 Derelictdt.: Mann über Bord 1931 The Man from Death Valley 1931 Oklahoma Jim 1932 The Man from Arizona 1933 Sagebrush Traildt.: Sein Freund, der Desperado 1933 Riders of Destinydt.: Die Wasserrechte von Lost Creek 1934 West of the Dividedt.: Flussabwärts 1934 The Man from Utahdt.: Rodeo 1934 The Star Packerdt.: US Marshal John 1935 Texas Terrordt.: Abenteuer in Texas 1935 The Desert Traildt.: Der Rodeo-Raub 1935 Westward Hodt.: Westwärts! 1936 Hopalong Cassidy Returnsdt.: Aufruhr in Mesa Grande 1937 Hills of Old Wyomingdt.: Apachen, Bleichgesichter und Banditen 1938 The Adventures of Marco Polodt.: Die Abenteuer des Marco Polo 1939 Beau Gestedt.: Drei Fremdenlegionäre 1944 It Happened Tomorrowdt.: Es geschah morgen 1945 Captain Kidddt.: Unter schwarzer Flagge 1946 Abilene Towndt.: Banditen ohne Maske 1947 Angel and the Bad Mandt.: Der schwarze Reiter 1947 Tarzan and the Huntressdt.: Tarzan wird gejagt 1948 Fort Apachedt.: Bis zum letzten Mann 1949 Lust for Golddt.: Der Berg des Schreckens 1950 Rio Grande 1951 On the Loose 1952 The Quiet Mandt.: Der Sieger 1953 Island in the Skydt.: Das letzte Signal 1953 Hondodt.: Man nennt mich Hondo 1954 The High and the Mightydt.: Es wird immer wieder Tag

 Utteken 
Bit hüüt is Archie Stout de eenzige Kameramann, de as Liddmaat vun en Second Unit för den Oscar nomineert weer un ok wunnen hett. Dat weer 1953 för de Beste Kamera (Farvfilm) in den Film The Quiet Man.

In’t Johr 1948 weer he för den Film Fort Apache as Beste Kameramann (swart-witt) bi’t Locarno International Film Festival uttekent.

 Literatur 
 Kay Weniger: Das große Personenlexikon des Films, Band 7, S. 525f. Berlin (2001) ISBN 3-89602-340-3

 Weblenken 


Kategorie:Kameramann
Kategorie:Börger von de USA
Kategorie:Mann
Kategorie:Boren 1886
Kategorie:Storven 1973